Kristiine Miilen

Kristiine Miilen (sündinud 4. detsembril 1996 Viljandis) on eesti võrkpallur. 2013. aastast kuulub ta Eesti võrkpallikoondisse ja hooajal 2024/25 mängis Poola meistriliiga klubis MOYA Radomi Radomka.Agata Fojut: Sokolanki mają nową rozgrywającą. Doświadczenie zbierała w całym kraju Strefa Siatkówki, 11.06.2025.

Sportlaskarjäär
Noorteklassid
Rahvusnaiskonna nurgaründaja Kristiine Miilen hakkas võrkpalliga tegelema kolmandas klassis Merle Keerutaja käe all. Noorteklassides esindas ta Viljandi Spordikooli. Osaleti omavanuste Eesti meistri- ja karikavõistlustel, mis korduvalt võideti.Kristiine Miilen Sporditulemused (vaadatud 25.05.2024).

Ta kuulus tütarlaste (sündinud 1996–1997) koondisse, kus peatreener oli Peeter Vahtra.Tüdrukud 96 Eesti Võrkpalli Liidu arhiiv (vaadatud 25.05.2024). 2013. aastal võideti Lätis viie koondise osalusel toimunud rahvusvaheline noorteturniir.Eesti tütarlaste koondis saavutas Lätis esikoha ERR arhiiv, 07.10.2013. 2014. aastal osaleti kodustel U19 vanuseklassi Euroopa meistrivõistlustel, kus viie kaotuse ja ühegi võiduta jäädi alagrupis viimasele (kuuendale) kohale, mis andis üldarvestuses 12. koha.2014 CEV U19 Volleyball European Championship - Women CEV arhiiv (vaadatud 25.05.2024).

Ta kuulus ka tütarlaste (sündinud 1996–1998) rannavõrkpalli koondisse. Ta mängis noorteklassides erinevate paarilistega (Laura Luik, Kärt Unt, Ingris Suvi). Suviga krooniti ta 2015. aastal Eesti U20 vanuseklassi meistriks rannavõrkpallis.

Eesti võrkpallikoondis
Kristiine Miilen kutsuti Eesti naiste võrkpallikoondisse 2013. aastal ning kuulus koosseisu samal aastal sõpruskohtumistes Salo Viesti naiskonnaga.Mariel Gregor: Koondnaiskond testis noormängijaid Soomes Delfi, 22.09.2013. Koondise eredaim saavutus on olnud 2019. aastal koondise ajaloos esimest korda pääsu tagamine Euroopa meistrivõistluste finaalturniirile.Liis Kullerkann: ka teises geimis oli sees tunne, et tuleb ära ERR, 09.01.2019. Miilen on osalenud Euroopa meistrivõistluste finaalturniiril kahel korral (2019 ja 2023), mõlemal korral saadi 23. koht.EuroVolley 2019 final standing CEV arhiiv (vaadatud 29.05.2023).Rahvusnaiskonna peatreener Orefice: kõik juhtub põhjusega ERR, 15.08.2023. Ta on mänginud mitmel turniiril Euroopa liigas ning kuulus ka 2023. aastal Hõbeliiga võitnud naiskonda.Anu Säärits: Peit: see on meile väga tähtis saavutus ERR, 27.06.2023.

Klubivõrkpall
Miilen alustas Eesti meistriliiga tasemel mängimist hooajal 2011/12 Audentese SG/Noortekoondises, kus mängis kolm hooaega.Naiste võrkpalliliiga avamängu võitis TÜ/Eeden ERR arhiiv, 07.10.2011. Eesti meistrivõistlustel jäid parimateks tulemusteks kahel korral viies koht (2013 ja 2014) ning Eesti karikavõistlustel poolfinaali pääs (2012). Miilen oli naiskonnas kolmandal hooajal rünnakuliider ning valiti ka 2014. aasta aprilli kohaliku liiga parimaks mängijaks.Aprilli parim naismängija on Kristiine Miilen ERR arhiiv, 03.05.2014. Hooajal 2012/13 osales ta paralleelselt Viljandi Metalliga Soome meistriliigas, kus saadi viimane ehk 9. koht.Viljandi Metall kaotas Soome meistrile ERR arhiiv, 13.01.2013. Viljandi Metalliga võideti samal aastal Eesti karikas ja meistritiitel.

Hooajal 2014/15 vahetas ta Eestis klubi ja liitus Tartu Ülikool/Eedeniga, kus ta mängis ühe hooaja. Eesti meistrivõistlustel saadi pronks.Madis Luik: Kristiine Miilen sai Tartut esindades pronksi Sakala Postimees arhiiv, 17.04.2015. Miilen oli naiskonna üks põhimängijaid ning valiti ka Eesti meistrivõistluste sümboolsesse koosseisu.FOTOD: Kohila naiskond krooniti teist korda Eesti võrkpallimeistriks! Delfi, 18.04.2015.

Hooajaks 2015/16 sõlmis ta oma esimese välislepingu ning liitus Soome meistriliiga klubiga WoVo Rovaniemi, kus ta mängis kaks hooaega.Miilen siirdub Tartust Soome klubisse ERR arhiiv, 23.08.2015. Esimesel hooajal jäädi nii Soome meistriliigas kui karikavõistlustel pidama veerandfinaali.Miileni koduklubi jäi poolfinaali ukse taha, Hollas võitleb püsimajäämise eest ERR arhiiv, 25.03.2016. Osaleti ka CEV Challenge Cupil, kus jäädi pidama 1/16 finaalis.2016 CEV Volleyball Challenge Cup - Women CEV arhiiv (vaadatud 25.05.2024). Teisel hooajal (2016/17) saadi Soome meistriliigas 8. koht ja karikavõistlustel jäädi pidama 1/8 finaali. Miilen oli esimesest hooajast peale naiskonna üks põhiründajaid.Kristiine Miilen: olen enda hooajaga Soomes väga rahul ERR arhiiv, 02.12.2015. Ta valiti 2016. aasta oktoobri sümboolsesse koosseisu ning oli 2016/17 hooaja Soome meistriliiga põhiturniiri top 3 punktitooja (436 punkti).Eesti võrkpallur valiti Soome meistriliiga oktoobrikuu sümboolsesse võistkonda ERR arhiiv, 03.11.2016.Kristiine Miilen astus sammu edasi nii stabiilsuses kui punktisummas ERR arhiiv, 30.03.2017.

Hooajal 2017/18 siirdus ta Prantsusmaa meistriliiga klubisse Saint-Raphaël VAR. Prantsusmaa karikavõistlustel jäädi pidama veerandfinaali. Prantsusmaa meistriliiga põhiturniir lõpetati neljandana ning pääseti kindlalt play-offi.Kertu Laak ja Salo LP Viesti juhivad Soomes poolfinaalseeriat ERR arhiiv, 26.03.2018. Poolfinaalseeria kaotati põhiturniiri võitja vastu ning langeti konkurentsist. Miilen sai klubis palju mänguaega, kuid oleks ise suuremat rolli rünnakul soovinud.Madis Luik: Kristiine Miilen sooviks Prantsusmaal jätkata Sakala arhiiv, 28.04.2018.

Hooajaks 2018/19 vahetas ta klubi ning liitus Prantsusmaa esiliiga klubiga Terville-Florange OC, kus mängisid sel hooajal ka Eesti võrkpallikoondise keskblokeerija Eliise Hollas, nurgaründaja Polina Bratuhhina-Pitou ja diagonaalründaja Kristel Moor. Võideti Prantsusmaa esiliiga karikavõistlused ning Prantsusmaa esiliiga võiduga tagati klubile järgmiseks hooajaks koht Prantsusmaa meistriliigas.Priscilla Õmblus: Kodust eemal jätkub medalisadu Sakala arhiiv, 01.06.2019.

Hooajaks 2019/20 liitus Miilen Kreeka meistriliiga klubiga AON Pannaxiakos.Egon Valdaru: Kristiine Miilen suundub mängima Kreekasse Sakala arhiiv, 20.06.2019. Ta oli naiskonnas üks põhimängija, kuid diagonaal- ja nurgaründaja vigastuse tõttu kaotati hooaja lõpus paar olulist mängu, millega oli selge, et Kreeka meistriliigas nelja parema hulka ei jõuta. Samuti langeti Kreeka karikavõistlustel konkurentsis veerandfinaalis. Märtsis 2020 vahetas ta klubi ning liitus Prantsusmaa meistriliiga klubiga Béziers Volley, kes oli jõudnud CEV Challenge Cupi poolfinaali.Kristiine Miilen siirdub Prantsusmaa tippklubisse ERR, 10.03.2020. Ühtegi mängu ta aga seal mängida ei saanud koroonapandeemia ning liigade enneaegse peatamise tõttu.Karl Rinaldo: Kristiine Miilen jätkab karjääri eestlastele tuttavas välisklubis Võrkpall24, 01.05.2020.

Hooajal 2020/21 jätkas ta Prantsusmaal ning liitus meistriliiga klubiga Vandœuvre Nancy.Pricilla Õmblus: Kristiine Miilen sõlmis lepingu siinse kandi mängijatele tuttava Prantsusmaa klubiga Sakala, 08.05.2020. CEV Challenge Cupil jäädi pidama veerandfinaali.Miileni ja Nancy Vandoeuvre´i eurosarja teekond lõppes veerandfinaalis Eesti Võrkpalli Liit, 17.12.2020. Prantsusmaa meistriliigas jäädi põhiturniiril 9. kohale (kõiki mänge ei mängitudki ning punktid arvutati võitude ja peetud mängude suhte järgi). Miilen oli hooaja alguses üks põhimängijaid, kuid hooaja jätkudes kahanes ta mänguaeg peaaegu olematuks.Märt Roosna: Eesti koondise nurgaründaja: klubi treener oli väga isepäine, oli tema arvamus ja vale arvamus Delfi, 28.04.2021.

Hooajaks 2021/22 liitus ta Itaalia esiliiga klubiga Volley Hermaea Olbia, kus mängis kaks hooaega. Mõlemal hooajal jõuti oma alagrupis kuue parima sekka, kuid kaotati play-off'ides. Itaalia esiliigas saadi seega mõlemal hooajal 12. koht. Esimesest hooaega nimetas Miilen ise isiklikus plaanis senise karjääri üheks parimaks hooajaks, kuid teise hooajaga sarnaselt rahule ei jäänud.Karl Juhkami: Parimaks valitud Miilen naudib Itaalias vabadust ja ootab pikisilmi kodust EMi Postimees, 30.12.2022.Tarmo Tiisler: Miilen keerulisest klubihooajast: prioriteet oli ikkagi EM-finaalturniir ERR, 13.05.2023. Ta oli mõlemal hooajal naiskonna üks resultatiivsemaid mängijaid.Volley Hermaea Olbia 2021/22 Statistiche Legavolley Femminile koduleht (vaadatud 17.11.2024).Volley Hermaea Olbia 2022/23 Statistiche Legavolley Femminile koduleht (vaadatud 17.11.2024).

Hooajaks 2023/24 naasis ta Prantsusmaa meistriliiga klubisse Vandœuvre Nancy.Kaspar Ruus: Kristiine Miilen ajaloolise võidu eemalt jälgimisest, võidujooksust ajaga ja uuest peatükist karjääris Delfi, 04.08.2023. Prantsusmaa karikavõistlustel jäädi pidama veerandfinaali. Prantsusmaa meistrivõistlustel lõpetati põhiturniir neljandal kohal, veerandfinaalseeria kaotati Volero Le Cannet vastu ning saadi liigas 5. koht.Saaremaale pronks, mitmed eestlased pääsesid finaali ERR, 15.04.2024. Miilen täitis naiskonnas teise-kolmanda nurgaründaja rolli ning tunnustati korduvalt mängu parima mängija tiitliga.Ligue A Féminine 2023/24 VANDOEUVRE NANCY Statistics Dataproject (vaadatud 17.11.2024).Nädal piiri taga: Miilen sai Prantsusmaal MVP tiitli, Kurik ja Kordas olid Šveitsis korraga resultatiivsed Delfi, 15.01.2024.Miilen ja Laak teenisid MVP tiitli, Täht naasis platsile Delfi, 05.02.2024.


Hooajal 2024/24 mängis ta Poola meistriliiga klubis MOYA Radomi Radomka.Kristiine Miilen nową zawodniczką MOYA Radomka Radom❗️ MOYA Radomka Radom Instagram, 24.05.2024. Poola karikavõistlustel jõuti poolfinaali.Viiber sai Austrias karikat tõsta, Laak ja Miilen jäid finaali ukse taha ERR, 17.02.2025. CEV Cupi veerandfinaalseeria kaotati Ungari klubile Budapesti Vasas.Miilen kerkis üleplatsinaiseks, kuid Radomi euroseiklus sai läbi ERR, 19.02.2025. Poola meistriliigas lõpetati põhiturniir viiendana, kohamängudega tõusta ei suudetud ning lõpetati hooaeg viiendana.Tammearu säras ellujäämismängus, Laak ja Miilen kohtuvad veerandfinaalis ERR, 17.03.2025.Allik alustas Itaalias finaali edukalt, Viiber on kullast sammu kaugusel ERR, 21.04.2025. Miilen oli naiskonna üks põhimängijaid ning kahe parema punktitooja seas.MOYA Radomka Radom Sezon 2024/25 TAURON Liga (vaadatud 17.06.2025).

Saavutused
Riikide meistrivõistlused
2012/13 16px Eesti meistrivõistlused Viljandi Metalliga
2014/15 16px Eesti meistrivõistlused Tartu Ülikool/Eedeniga

Välismaa esiliigad
2018/19 16px Prantsusmaa esiliiga Terville Florangega

Riikide karikavõistlused
2012/13 16px Eesti karikavõistlused Viljandi Metalliga
2018/19 16px Prantsusmaa esiliiga karikavõistlused Terville Florangega

Individuaalsed auhinnad
2013 EEVZA Best Scorer (noortekoondis)
2014/15 Eesti meistrivõistluste parim nurgaründaja

Tunnustus
Eesti parim naisvõrkpallur: 2022Aasta võrkpalluriteks valiti Kristiine Miilen ja Märt Tammearu ERR, 30.12.2022.
Eesti parim noorvõrkpallur neidudest: 2014Aasta parimad võrkpallurid on Ennok ja Kreek Delfi, 14.12.2014.

Statistika
+ Mängud ja punktid klubides EurosarjadesKlubiHooaegCEV Meistrite liigaCEV CupCEV Challenge CupAllikadMänge(geime)PunkteMänge(geime)PunkteMänge(geime)PunkteWoVo Rovaniemi 2015/16     2 (8)  402016 CEV Volleyball Challenge Cup - Women Statistics CEV arhiiv (vaadatud 25.05.2024).Vandœuvre Nancy 2020/21     2 (5)  6CEV Volleyball Challenge Cup 2021 | Women Statistics CEV arhiiv (vaadatud 25.05.2024).MOYA Radomi Radomka 2024/25   6 (25)  77   CEV Volleyball Cup 2025 | Women Statistics CEV arhiiv (vaadatud 17.06.2025).Kokku0 (0)0 6 (25) 77 4 (13)46

+ Mängud ja punktid Eesti võrkpallikoondises rahvusvahelistel tiitlivõistlustelAastaVõistlusKoondisMänge(geime)PunktekokkuRünnaku-punkteBlokkeÄss-pallinguidAllikad2019Euroopa meistrivõistlusedEesti 4 (14) 26  22  1  3CEV EuroVolley 2019 | Women Statistics CEV arhiiv (vaadatud 25.05.2024).2023Euroopa meistrivõistlusedEesti 5 (16) 34  29  2  3CEV EuroVolley 2023 | Women Statistics CEV arhiiv (vaadatud 25.05.2024).

Isiklikku
Kristiine isa on Mati Miilen ja ema Evelin Maalmeister. Aastatel 2003–2012 õppis Kristiine Miilen Viljandi Paalalinna Gümnaasiumis, 2012–2015 õppis Viljandi Gümnaasiumis, mille lõpetas hõbemedaliga. Ta tegeles 10 aastat tõsisemalt ratsaspordiga.

Viited

Välislingid
Mängija profiil CEV kodulehel
Mängija profiil TAURON Liga kodulehel
Mängija profiil Legavolley Femminile kodulehel
Volleybox
Instagram
Kristiine Miileni blogi

Meedias
 "Kristiine Miilen on esimese välishooajaga enam kui rahu". Eesti Võrkpalli Liit, 1. detsember 2015
 Luik. M. "Kristiine Miilen jätkab Soomes hea hooga". Sakala, 22. märts 2016
 Parts. K. "Eestlanna koduklubi jäi Soomes poolfinaali ukse taha". Postimees, 26. märts 2016
 Luik. M. "Viljandlanna jätkab karjääri jõulumehe kodulinnas". Sakala, 1. oktoober 2016
 Parts. K. "Eesti koondislane valiti Soomes oktoobrikuu sümboolsesse koosseisu". Postimees, 3. november 2016
 Luik. M. "Kristiine Miilen aitas WoVo kurva seeria lõpetada". Sakala, 10. jaanuar 2017
 Luik. M. "Kristiine Miilen oli taas koduklubi parim". Sakala, 13. veebruar 2017
 "Eduka hooaja teinud Kristiine Miilen: nüüd vaatan Soomest väljapoole". Delfi, 30. märts 2017
 Gregor. M. "Miilen astus sammu edasi nii stabiilsuses kui punktisummas". Postimees, 31. märts 2017
 Luik. M. "Soome liiga hüljanud viljandlanna maandub Vahemere rannikul". Sakala, 5. august 2017
Käbi ei kuku... Kristiine ja Mati Miilen Vikerraadio, 23.08.2023.
Valdaru, E. Viljandlanna Prantsusmaal: olen klubis peaaegu kõige vanem, aga käin endiselt pallidel järel põrandal ja tribüünil nagu segane. Sakala, 2. veebruar 2024.
 Radik, K. FOTOD | Vollekoondislase Miileni elu Radomis. Koduigatsust aitavad leevendada Poola köök ja tuttavad vaated lõpututel bussisõitudel. Delfi, 16. november 2024

Kategooria:Eesti naisvõrkpallurid
Kategooria:Viljandi maakonna sportlased
Kategooria:Sündinud 1996